Kamu bisa jelasin ke aku soal Filemografi Abhishek Bachchan dalam bahasa melayu?

Abhishek Bachchan ialah seorang pelakon dan penerbit India yang dikenali menerusi karya-karyanya dalam filem Bollywood. Beliau membuat penampilan sulung bersama dengan Kareena Kapoor dalam filem Refugee arahan J. P. Dutta. Bagi lakonannya dalam filem itu, beliau menerima Anugerah Penampilan Sulung Lelaki Terbaik di Anugerah Filmfare. Namun, filem itu gagal di pecah panggung, seperti pada filem-filem berikutnya, termasuk Bas Itna Sa Khwaab Hai (2001), dan Shararat (2002). Prospek kerjayanya meningkat pada 2004, ketika memegang watak sebagai samseng dalam filem drama politik arahan Mani Ratnam, Yuva, dan seorang polis dalam filem thriler aksi arahan Sanjay Gadhvi, Dhoom. Persembahan beliau dalam Yuva membolehkan Bachchan menerima Anugerah Filmfare untuk Pelakon Pembantu Lelaki Terbaik, dan menjadi salah satu filem dengan pendapatan tertinggi pada tahun itu dan kejayaan komersial pertamanya.

Pada tahun 2005, Bachchan membintangi filem komedi jenayah, Bunty Aur Babli, bersama dengan Rani Mukerji, dan filem thriler Sarkar arahan Ram Gopal Varma. Pada tahun berikutnya, Bachchan membintangi filem drama romantis arahan Karan Johar, Kabhi Alvida Naa Kehna, dimana beliau memenangi Anugerah Filmfare bagi Pelakon Pembantu Lelaki Terbaik yang ketiga secara berturut-turut dari tahun 2004. Pada tahun itu juga, beliau kembali bergandingan dengan Dutta pada filem drama romantis sejarah, Umrao Jaan (2006), dan mengulangi peranannya sebagai polis dalam siri kedua filem Dhoom, yang berjudul Dhoom 2 (2006). Seterusnya, Bachchan membintangi sebuah filem bersama Aishwarya Rai Bachchan yang berjudul Guru (2007), sebuah filem biografi yang diilhamkan dari kehidupan seorang ahli perniagaan bernama Dhirubhai Ambani. Watak tajukya dalam filem ini diterima secara positif.